Εγγραφή στο Μητρώο Ενώσεων Καταναλωτών του άρθρου 10δ του ν.2251/1994, όπως ισχύει
Οι ενώσεις καταναλωτών για την εγγραφή τους στο Μητρώο Ενώσεων Καταναλωτών (Μ.Ε.Κ.) του άρθρου 10δ του ν. 2251/1994 υποβάλλουν στη Γενική Διεύθυνση Αγοράς και Προστασίας Καταναλωτή (1520@mindev.gov.gr) αίτηση, στην οποία αναγράφονται τα πλήρη στοιχεία τους, η επωνυμία, η έδρα, ο Αριθμός Φορολογικού Μητρώου (Α.Φ.Μ.), ο αριθμός τηλεφώνου επικοινωνίας, η ηλεκτρονική διεύθυνση, ο ιστότοπός τους στο διαδίκτυο και ο αριθμός των εγγεγραμμένων μελών τους καθώς και το υπομητρώο του Μ.Ε.Κ. στο οποίο επιθυμούν να εγγραφούν: Μητρώο Νομιμοποιούμενων Φορέων για την άσκηση Αντιπροσωπευτικών Αγωγών (ΜΗ.Ν.Φ.Α.Α) ή Μητρώο Λοιπών Ενώσεων Καταναλωτών (ΜΗ.Λ.Ε.Κ).
Κατάθεση από τον αιτούντα (δια ζώσης ή ταχυδρομικά)
Η ένωση καταναλωτών συστήνεται ως σωματείο του άρθρου 78 του Αστικού Κώδικα (π.δ. 456/1984, Α’ 164), με αποκλειστικό σκοπό την προστασία των δικαιωμάτων και των συμφερόντων των καταναλωτών.
Η ένωση καταναλωτών εντάσσεται στο Μητρώο Ενώσεων Καταναλωτών του άρθρου 10δ του ν.2251/1994 εφόσον πληροί τα ακόλουθα κριτήρια: α) διαθέτει ιστότοπο, β) δεν υπόκειται σε διαδικασία αφερεγγυότητας και δεν έχει κηρυχθεί αφερέγγυα, γ) είναι ανεξάρτητη και δεν επηρεάζεται από πρόσωπα πέραν των καταναλωτών, ιδίως από προμηθευτές, δ) δημοσιοποιεί σε απλή και κατανοητή γλώσσα, με όλα τα κατάλληλα μέσα, ιδίως στον ιστότοπό της, πληροφορίες που αποδεικνύουν ότι ο φορέας πληροί τα κριτήρια των περ. α) έως γ) και πληροφορίες σχετικά με τις πηγές χρηματοδότησής της, την οργανωτική και διαχειριστική της δομή, τη δομή των μελών της, τον καταστατικό της σκοπό και τις δραστηριότητές της ε) τηρεί τις υποχρεώσεις περί βιβλίων της παρ. 4γ του άρθρου 14 του ίδιου νόμου.
Οι οικονομικοί πόροι της ένωσης καταναλωτών προέρχονται αποκλειστικά από: α) τα δικαιώματα εγγραφής, τις συνδρομές και τις εθελοντικές εισφορές των μελών της, β) τα εισοδήματα από την αξιοποίηση της περιουσίας της, γ) τις κληρονομιές και τις κληροδοσίες, δ) τις επιχορηγήσεις ή τις παραχωρήσεις από το ελληνικό δημόσιο που μπορούν να γίνονται στις ενώσεις που έχουν οριστεί ως νομιμοποιούμενοι φορείς, σύμφωνα με το άρθρο 10στ του ν.2251/1994 ε) τις επιχορηγήσεις από τους οργανισμούς τοπικής αυτοδιοίκησης πρώτου και δεύτερου βαθμού, στ) τις επιχορηγήσεις από την Ευρωπαϊκή Ένωση, τους διεθνείς οργανισμούς και τις διεθνείς ενώσεις καταναλωτών, καθώς και τις δωρεές, τις χορηγίες, τις ενισχύσεις από επιστημονικούς φορείς, ιδρύματα και νομικά πρόσωπα με κοινωνικό ή κοινωφελή σκοπό, ζ) τις εισπράξεις από τη διάθεση εντύπων και από τη διενέργεια δημοσίων εκδηλώσεων, σεμιναρίων, ερευνών και εκθέσεων, η) τα περιορισμένα τέλη που εισπράττονται από τους καταναλωτές που έχουν εκφράσει τη βούλησή τους να εκπροσωπηθούν σε συγκεκριμένη αντιπροσωπευτική αγωγή για μέτρα επανόρθωσης και/ή αποκατάστασης από την ένωση καταναλωτών που έχει οριστεί ως νομιμοποιούμενος φορέας σύμφωνα με το άρθρο 10στ του ν. 2251/1994 θ) το ποσό που επιδικάζεται κατά την παρ. 4 του άρθρου 10ι του ν. 2251/1994.
Η διαδικασία αφορά στην εγγραφή στο Μητρώο Ενώσεων Καταναλωτών (Μ.Ε.Κ.) του άρθρου 10δ του ν. 2251/1994, όπως ισχύει και απευθύνεται σε σωματεία που πληρούν τα κριτήρια του άρθρου 10γ του ίδιου νόμου.
Aντίγραφο του καταστατικού της ένωσης και τυχόν τροποποιήσεών του
Πρακτικό σύστασης του Διοικητικού Συμβουλίου (Δ.Σ.) της ένωσης και εκπροσώπηση αυτής
Αντίγραφο ποινικού Μητρώου των μελών του Διοικητικού Συμβουλίου
Υπεύθυνη δήλωση των μελών του Διοικητικού Συμβουλίου της ένωσης
Ενιαίο Πιστοποιητικό Δικαστικής Φερεγγυότητας
Αντίγραφο μισθωτηρίου για την έδρα του σωματείου
Παραχωρητήριο για την έδρα του σωματείου
Αντίγραφο εκκαθαριστικού φορολογικής δήλωσης του προηγούμενου οικονομικού έτους.
Βιβλίο Πρακτικών συνεδριάσεων των Γενικών Συνελεύσεων
Βιβλίο Πρακτικών συνεδριάσεων του Διοικητικού Συμβουλίου.
Βιβλίο Πρωτοκόλλου εξερχομένων και εισερχομένων εγγράφων (από την 1η Ιανουαρίου 2024)
Έγγραφο από το οποίο να προκύπτει ο αριθμός των συλλογικών αγωγών που η ένωση καταναλωτών έχει ασκήσει πριν από την 26/06/2023.
Υλικό τεκμηρίωσης με το οποίο να αποδεικνύεται ότι η ένωση καταναλωτών έχει ήδη τουλάχιστον δώδεκα (12) μήνες πραγματικής δημόσιας δραστηριότητας για την προστασία των συμφερόντων των καταναλωτών, πριν από την υποβολή του αιτήματος ορισμού της
Έγγραφο με το οποίο να αποδεικνύεται η δημοσιοποίηση σε απλή και κατανοητή γλώσσα, με όλα τα κατάλληλα μέσα, ιδίως στον ιστότοπό της, πληροφοριών που αναφέρονται στο δικαιολογητικό (Υλικό τεκμηρίωσης) με το οποίο αποδεικνύεται ότι η ένωση καταναλωτών έχει ήδη τουλάχιστον δώδεκα (12) μήνες πραγματικής δημόσιας δραστηριότητας για την προστασία των συμφερόντων των καταναλωτών, πριν από την υποβολή του αιτήματος ορισμού της
Υλικό τεκμηρίωσης με το οποίο να αποδεικνύεται η δημοσιοποίηση σε απλή και κατανοητή γλώσσα, με όλα τα κατάλληλα μέσα, ιδίως στον ιστότοπό της, των πληροφορίων σχετικά με τις πηγές χρηματοδότησής της, την οργανωτική και διαχειριστική της δομή, τη δομή των μελών της, τον καταστατικό της σκοπό και τις δραστηριότητές της.
Υπεύθυνη δήλωση των μελών του Διοικητικού Συμβουλίου της ένωσης ότι δεν λαμβάνουν οποιασδήποτε μορφής αποζημίωση για τις υπηρεσίες που παρέχουν και δεν έχουν καταδικασθεί, αμετάκλητα, για απιστία, απάτη, πλαστογραφία, υπεξαίρεση, δωροδοκία, παράβαση του νόμου περί μεσαζόντων και του νόμου περί ναρκωτικών
Αντίγραφο εκκαθαριστικού φορολογικής δήλωσης του προηγούμενου οικονομικού έτους, εφόσον μεταξύ του χρόνου υποβολής της αίτησης εγγραφής στο Μ.Ε.Κ. και του χρόνου ίδρυσης του σωματείου έχει παρέλθει περισσότερο από ένα (1) έτος
Ετήσιος οικονομικός απολογισμός αναφορικά με τους πόρους της ένωσης καταναλωτών, σύμφωνα με την παρ. 4 του άρθρου 10γ του ν. 2251/1994, εφόσον μεταξύ του χρόνου υποβολής της αίτησης εγγραφής στο Μ.Ε.Κ. και του χρόνου ίδρυσης του σωματείου έχει παρέλθει περισσότερο από ένα (1) έτος,
Ετήσια έκθεση αναφορικά με τη δραστηριότητα της ένωσης το προηγούμενο ημερολογιακό έτος, σύμφωνα με την παρ. 8 του άρθρου 10γ του ν. 2251/1994, εφόσον μεταξύ του χρόνου υποβολής της αίτησης εγγραφής στο Μ.Ε.Κ. και του χρόνου ίδρυσης του σωματείου έχει παρέλθει περισσότερο από ένα (1) έτος,
Το Βιβλίο Μητρώου μελών τηρείται από 1.4.2024 υποχρεωτικά και σε ηλεκτρονική επεξεργάσιμη μορφή (ενδεικτικά: αρχείο xls). Στο Βιβλίο Μητρώου μελών κάθε ένωσης αναγράφονται οι παρακάτω πληροφορίες: α) Η επωνυμία, η έδρα και ο Αριθμός Φορολογικού Μητρώου (Α.Φ.Μ.), β) ο αριθμός τηλεφώνου επικοινωνίας και η ηλεκτρονική διεύθυνση, γ) ο ιστότοπός της στο διαδίκτυο και δ) οι δικαστικές αποφάσεις έγκρισης ή τροποποίησης του καταστατικού των μελών που τις συγκροτούν. *Το Βιβλίο Μητρώου μελών της πρωτοβάθμιας ένωσης καταναλωτών περιλαμβάνει τα παρακάτω: α) Το ονοματεπώνυμο κάθε μέλους, τον Αριθμό Δελτίου Αστυνομικής Ταυτότητας (Α.Δ.Τ.), τον Αριθμό Φορολογικού Μητρώου (Α.Φ.Μ.) και τη διεύθυνση κατοικίας του, β) τον αριθμό τηλεφώνου επικοινωνίας και την ηλεκτρονική του διεύθυνση, γ) τον αριθμό των εγγεγραμμένων σε αυτήν μελών, δ) τον αριθμό των οικονομικά τακτοποιημένων μελών της την 31η Δεκεμβρίου κάθε έτους (με έναρξη από το έτος 2023) και ε) την χρονολογία εγγραφής και τυχόν διαγραφής του μέλους. *Το Βιβλίο Μητρώου μελών της δευτεροβάθμιας ένωσης καταναλωτών περιλαμβάνει τα παρακάτω: α) Την επωνυμία, την έδρα και τον Αριθμό Φορολογικού Μητρώου (Α.Φ.Μ.) κάθε πρωτοβάθμιας ένωσης καταναλωτών, β) τον αριθμό τηλεφώνου επικοινωνίας, την ηλεκτρονική διεύθυνση και τον ιστότοπο της στο διαδίκτυο, γ) τον αριθμό των εγγεγραμμένων πρωτοβάθμιων ενώσεων καταναλωτών, δ) τον αριθμό των οικονομικά τακτοποιημένων Πρωτοβάθμιων ενώσεων καταναλωτών (με έναρξη από το έτος 2023) και ε) την χρονολογία εγγραφής και τυχόν διαγραφής του μέλους. *Το Βιβλίο Μητρώου μελών της τριτοβάθμιας ένωσης καταναλωτών περιλαμβάνει τα παρακάτω: α) Την επωνυμία, την έδρα και τον Αριθμό Φορολογικού Μητρώου (Α.Φ.Μ.) κάθε δευτεροβάθμιας ένωσης καταναλωτών, β) τον αριθμό τηλεφώνου επικοινωνίας, την ηλεκτρονική διεύθυνση και τον ιστότοπο της στο διαδίκτυο, γ) τον αριθμό των εγγεγραμμένων δευτεροβάθμιων ενώσεων καταναλωτών δ) τον αριθμό των οικονομικά τακτοποιημένων Δευτεροβάθμιων ενώσεων καταναλωτών (με έναρξη από το έτος 2023) και ε) την χρονολογία εγγραφής και τυχόν διαγραφής του μέλους.
Από 1/4/2024 το Βιβλίο Πρακτικών συνεδριάσεων των Γενικών Συνελεύσεων τηρείται υποχρεωτικά και σε ηλεκτρονική μορφή.
Από 1/4/2024 το Βιβλίο Πρακτικών συνεδριάσεων του Διοικητικού Συμβουλίου τηρείται υποχρεωτικά και σε ηλεκτρονική μορφή.
Βιβλίο Ταμείου, στο οποίο καταχωρίζονται, κατά χρονολογική σειρά, όλες οι εισπράξεις και πληρωμές. Από 1/4/2024 το Βιβλίο Ταμείου τηρείται υποχρεωτικά και σε ηλεκτρονική μορφή.
Βιβλίο Περιουσίας, στο οποίο καταγράφονται όλα τα κινητά και ακίνητα περιουσιακά στοιχεία της ένωσης. Από 1/4/2024 το Βιβλίο Περιουσίας τηρείται υποχρεωτικά και σε ηλεκτρονική μορφή.
Από 1/4/2024 το Βιβλίο Πρωτοκόλλου τηρείται υποχρεωτικά και σε ηλεκτρονική μορφή.
Σε αυτό παρατίθενται: i) Μία σύντομη περίληψη του αντικειμένου αυτών, ii) το στάδιο της διαδικασίας στο οποίο βρίσκονται, iii) τον αριθμό των σχετικών δικαστικών αποφάσεων και iv) τον αριθμό των αμετάκλητων αποφάσεων στις οποίες η ένωση καταναλωτών ήταν νικήσας διάδικος
Εφόσον το αίτημα της ένωσης καταναλωτών αφορά στην ένταξη της στο Μητρώο Νομιμοποιούμενων Φορέων για την άσκηση Αντιπροσωπευτικών Αγωγών (ΜΗ.Ν.Φ.Α.Α.), το οποίο αποτελεί διακριτό υπομητρώο του Μητρώου Ενώσεων Καταναλωτών (Μ.Ε.Κ.)
Εγγραφή στο Μητρώο Ενώσεων Καταναλωτών του άρθρου 10δ του ν.2251/1994
Σκοπός του Μέρους Α είναι η ενίσχυση της προστασίας των καταναλωτών από εμπορικές πρακτικές που οδηγούν σε παραβίαση των δικαιωμάτων τους, μέσω της ενσωμάτωσης στο ελληνικό δίκαιο της Οδηγίας (ΕΕ) 2020/1828 του Ευρωπαϊκού Κοινοβουλίου και του Συμβουλίου της 25ης Νοεμβρίου 2020 σχετικά «με τις αντιπροσωπευτικές αγωγές για την προστασία των συλλογικών συμφερόντων των καταναλωτών και για την κατάργηση της οδηγίας 2009/22/ΕΚ» (L 409). Με το Μέρος Α επικαιροποιήθηκε το νομοθετικό πλαίσιο για την προστασία των συλλογικών συμφερόντων των καταναλωτών μέσω των αντιπροσωπευτικών αγωγών, με τον εκσυγχρονισμό του Όγδοου Μέρους του ν. 2251/1994 (Α’ 191).
Μητρώο Ενώσεων Καταναλωτών-Προσθήκη παρ. 4 στο άρθρο 10δ του ν. 2251/1994
Καθορισμός των στοιχείων που τηρούνται στο Μητρώο Ενώσεων Καταναλωτών (Μ.Ε.Κ.), των υποχρεώσεων των ενώσεων καταναλωτών για τα τηρούμενα βιβλία, των στοιχείων που απαιτούνται για την εγγραφή τους στο Μητρώο, των υποχρεώσεων επικαιροποίησης των στοιχείων και τη διαγραφή τους από το Μητρώο σε εφαρμογή των άρθρων 10γ, 10δ και 10ζ του ν. 2251/1994.
Τροποποίηση της υπ’ αρ. 109904/22.11.2023 απόφασης του Υπουργού Ανάπτυξης.
Οι ενώσεις καταναλωτών υποβάλλουν αίτηση στη Γενική Διεύθυνση Αγοράς και Προστασίας Καταναλωτή (1520@mindev.gov.gr) για την εγγραφή τους στο Μητρώο Ενώσεων Καταναλωτών (Μ.Ε.Κ.).
Η αίτηση αποστέλλεται προς πρωτοκόλληση και ακολούθως δρομολογείται μέσω του συστήματος διαχείρισης εγγράφων του Υπουργείου στο υπάλληλο του αρμοδίου Τμήματος.
Η Διεύθυνση Πολιτικής και Ενημέρωσης Καταναλωτή ελέγχει την αίτηση και τα συνυποβαλλόμενα δικαιολογητικά.
Αρμόδιο όργανο για την έκδοση της απόφασης είναι ο Προϊστάμενος της Γενικής Διεύθυνσης Αγοράς και Προστασίας Καταναλωτή της Γενικής Γραμματείας Εμπορίου
Αρμόδιο όργανο για την έκδοση της απόφασης είναι ο Προϊστάμενος της Γενικής Διεύθυνσης Αγοράς και Προστασίας Καταναλωτή της Γενικής Γραμματείας Εμπορίου.
Επικαιροποίηση του Μητρώου Ενώσεων Καταναλωτών που είναι αναρτημένο στον ιστότοπο: https://kataggelies.mindev.gov.gr/
Ενημέρωση του σωματείου με αποστολή ηλεκτρονικού μηνύματος στην ηλεκτρονική διεύθυνση αλληλογραφίας που δηλώθηκε στην αίτηση.
Υποβολή αίτησης για την εγγραφή στο Μητρώο Ενώσεων Καταναλωτών, η οποία συνοδεύεται από τα απαραίτητα δικαιολογητικά
Πρωτοκόλληση-Ανάθεση στo αρμόδιο υπάλληλο
Τήρηση προϋποθέσεων και έλεγχος πληρότητας δικαιολογητικών
Μη τήρηση προϋποθέσεων και έλλειψη πληρότητας δικαιολογητικών
Τήρηση προϋποθέσεων και πληρότητα δικαιολογητικών
Έκδοση απόφασης εγγραφής στο Μητρώο Ενώσεων Καταναλωτών